पाएं अपने शहर की ताज़ा ख़बरें और फ्री ई-पेपरडाउनलोड करें
जिले के दूरस्थ ग्रामों में भी अब कोरोना का संक्रमण फैल गया है। बगीचा जनपद के पाठ क्षेत्र कामारिमा पंचायत के आश्रित ग्राम खैरापाठ में बड़ी तादाद में लोग संक्रमित मिले है। यहां पिछले तीन दिनों में ही 33 मरीज चिह्नित हुए हैं। यह टोला पारा जिले का नया हॉटस्पॉट बनकर सामने आया है। इन सबके बीच यह भी है कि पिछले 15 दिनों से यहां 2-3 मरीज समय अंतराल के साथ लगातार मिल रहे थे, लेकिन पिछले 3 दिनों में ही इस छोटे से टोले में 33 मरीज मिलने से बग़ीचा के पाठ क्षेत्र में हड़कंप मच गया है। इस गांव में पिछले कई दिनों से ट्रेसिंग टीम में शामिल शिक्षक कांटैक्ट ट्रेसिंग करने की कोशिश कर रहे हैं, पर ग्रामीण लगातार जानकारी छिपा रहे थे, जिसकी वजह से संक्रमण तेजी से फैला है। वही कई मरीज के परिजन लगातार कांटैक्ट ट्रेसिंग टीम के साथ हुज्जतबाजी भी कर रहे हैं।
जिस कांटैक्ट ट्रेसिंग टीम को समय पर सही जानकारी संक्रमण पर लगाम नहीं लग पा रहा है और यह टोला अब हॉटस्पॉट बन गया है, उधर कांटैक्ट ट्रेसिंग टीम के नोडल अधिकारी विकासखंड शिक्षा अधिकारी बग़ीचा एमआर यादव ने ट्रेसिंग टीम के शिक्षकों के साथ लगातार हो रही हुज्जतबाजी को लेकर बात की तो उन्होंने बताया कि ग्रामीणों द्वारा ट्रेसिंग टीम के साथ खैरापाठ में हुज्जतबाजी करने के साथ ही जानकारी भी छिपाई जा रही है, जिस कारण जानकारी निकालने में मुश्किलें आ रही है। इस पर ग्रामीणों को लगातार समझाइश दी जा रही है, फिर भी ग्रामीण सहयोग नहीं करते हैं तो महामारी अधिनियम के अंतर्गत कार्यवाही की जाएगी।
Copyright © 2021-22 DB Corp ltd., All Rights Reserved
This website follows the DNPA Code of Ethics.
hin_Deva hin_Deva hin_Deva zho_Hant eng_Latn